**Сузан Ц. Албертс** (англиски: *Susan C. Alberts*) — американски приматолог, антрополог и биолог и актуелен претседател на Одделот за антропологија при Универзитетот Дјук; претходно работи како Роберт Ф. Дурден професор по биологија и е Бас стипендист. Моментално заедно со Жан Алтман од Универзитетот Принстон го води Проектот за истражување на бабуните во Амбосели. Нејзиното истражување во голема мера ја проучува еволуцијата на животинското однесување кај цицачите, со особен фокус на социјалното однесување, демографијата и гените на жолтите бабуни, иако некои од нејзините истражувања ги вклучуваат и африканските слонови. Избрана е за член на Националната академија за науки во 2014 и ја освојува наградата Козарели во 2017.

Образование
-----------

Албертс дипломира по биологија при Колеџот Рид во 1983, а станува магистер по биологија во 1987 година на Универзитетот Калифорнија, Лос Анџелес. Се здобива со докторат по екологија и еволуција на Универзитетот Чикаго во 1992 за работата со нејзиниот ментор, Жан Алтман. Нејзината дисертација ги истражува созревањето и движењето на бабуните мажјаци.

Истражување
-----------

Истражувањата на Албертс се задржуваат на заемодејството помеѓу средината, генетиката и поведението. Објавува над 100 рецензирани статии во областите како антропологија, генетика, ендокринологија, биологија и приматологија. Истражувањата на почетокот од нејзината кариера во голема мера се фокусирани на однесувањето на бабуните мажјаци преку нивното движење, чување на партнерите за парење, социјалниот ранг во групата, додека подоцна во нејзината истражувачка кариера, таа го проширува своето поле на истражување, па така тоа вклучува животна историја, епигенетика, ендокринологија и системи за парење кај двата пола. Забележително е што нејзините трудови пронаоѓаат врска помеѓу долговечноста и социјалните врски во групата, така што бабуните кои живеат во кохезивни групи имаат корист од опстанокот во средината.

Албертс исто така е уредник на бројни резензирани списанија во различни области, вклучувајќи ги Бихевиорална екологија (списание), Американско списание за приматологија и ПеерЈ. Покрај тоа, Сузан е во жирито на многу списанија и организации за финансирање, вклучувајќи ги Друштвото за проучување на еволуцијата, Американската академија на науките и уметностите, ПНАС и Националната научна фондација.

Награди
-------

* Награда Козарели. Национална академија на науки*,* САД. 2016.
* Динова награда за извонредност во менторирање. Дјук Универзитет. 2012.
* Томас Лангфорд, Дјук Универзитет. Дјук Универзитет. 2010.
* Признание за предавање и награда за служба. Оддел за биологија, Дјук Универзитет. Декември, 2009.
* Програма за ран кариерен развој. Национална научна фондација. 2001.

Избрани стипендии
-----------------

* 2014 - Американска академија на науките и уметностите
* 2012 - Американска асоцијација за напредок на науката
* 2008 - Друштво за животинско однесување
* 2007 - Бас стипендија, Дјук Универзитет
* 2006-2007 - Факултетска стипендија, Истражувачки институт за социјални науки, Дјук Универзитет
* 1994-1997 - Јуниор стипендија, Харвардско друштво на стипендисти
* 1993-1994 - НИХ награда за национална истражувачка служба пост-докторска стипендија, Универзитет Чикаго
* 1983-1985 - Стипендија за истражување и патување во странство од фондацијата Томас Џ. Вотсон

Библиографија
-------------

*Забелешка од преведувачот: Овие дела се на англиски.*


* Alberts, Susan C.; Altmann, Jeanne (1995). „Balancing costs and opportunities: dispersal in male baboons". *American Naturalist*. **145** (2): 279–306. doi:10.1086/285740.
* Altmann, Jeanne; Alberts, Susan C.; Haines, Susan A.; Dubach, Jean; Muruthi, Philip; Coote, Trevor; Geffern, Eli; и др. (1996). „Behaviour predicts genes structure in a wild primate group". *Proceedings of the National Academy of Sciences*. **93** (12): 5797–5801. doi:10.1073/pnas.93.12.5797. PMC 39141.
* Silk, Joan B.; Alberts, Susan C. (2003). „Social bonds of female baboons enhance infant survival". *Science*. **302** (5648): 1231–1234. doi:10.1126/science.1088580. PMID 14615543.

Наводи
------

1. 1 2 3 4 5 6 7 8  „Susan Alberts - CV" (PDF). *sites.duke.edu* (англиски). Посетено на 2018-10-16.
2. 1 2 3 4  ENR // AgencyND // University of Notre Dame. „Amboseli Baboon Research Project". *nd.edu*. Посетено на 30 January 2015.
3. 1 2  „Susan C. Alberts | Biology". *Duke University Biology Department*. Посетено на October 16, 2018.
4. ↑  „Holdings: Maturation and Dispersal of Male Baboons (Papio cynocephalus)". *UChicago Library*. Посетено на October 16, 2018.
5. 1 2 3  Biology, Susan AlbertsDuke University | DU · Departments of; PhD, Evolutionary Anthropology 42 52 ·; Chicago, University of. „Susan Alberts | PhD, University of Chicago | Duke University, North Carolina | DU | Departments of Biology and Evolutionary Anthropology". *ResearchGate* (англиски). Посетено на 2018-10-16.
6. ↑  „Social influences on survival and reproduction: Insights from a long-term study of wild baboons. | Scholars@Duke". *scholars.duke.edu* (англиски). Посетено на 2018-10-17.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 75978824
* LCCN: no2002016576
* ISNI: 0000 0000 4230 2884
* ORCID: 0000-0002-1313-488X

 |

 |